Απόφαση της Επιτροπής

της 29ης Οκτωβρίου 2002

για την τροποποίηση της απόφασης 97/296/ΕΚ για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή, όσον αφορά τη Γροιλανδία, τη Νέα Καληδονία, την Κόστα Ρίκα, την Παπούα Νέα Γουϊνέα, το Σουρινάμ, την Ελβετία, τη Μοζαμβίκη, την Ονδούρα, το Καζακστάν και την Ομοσπονδιακή Δημοκρατία της Γιουγκοσλαβίας

[κοινοποιηθείσα υπό τον αριθμό Ε(2002) 4100]

(Κείμενο που παρουσιάζει ενδιαφέρον για τον ΕΟΧ)

(2002/863/EK)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995(1), σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια, όπως τροποποιήθηκε με την απόφαση 2001/4/ΕΚ(2), και ιδίως το άρθρο 2 παράγραφοι 2 και 3,

Εκτιμώντας τα ακόλουθα:

(1) Στην απόφαση 97/296/ΕΚ της Επιτροπής(3) όπως τροποποιήθηκε τελευταία με την απόφαση 2002/473/EC(4), αναφέρονται οι χώρες και τα εδάφη από τα οποία επιτρέπονται οι εισαγωγές αλιευτικών προϊόντων για ανθρώπινη κατανάλωση. Στο μέρος Ι του παραρτήματος αναφέρονται τα ονόματα των χωρών και των εδαφών που καλύπτονται από ειδική απόφαση δυνάμει της οδηγίας 91/493/ΕΟΚ και στο μέρος ΙΙ αναφέρονται οι χώρες και τα εδάφη που ανταποκρίνονται στα κριτήρια του άρθρου 2 παράγραφος 2 της απόφασης 95/408/ΕΚ.

(2) Οι αποφάσεις Ε(2002) 4091(5), E(2002) 4090(6), E(2002) 4088(7), E(2002) 4096(8), E(2002) 4092(9), E(2002) 4097(10), E(2002) 4094(11), E(2002) 4098(12) και Ε(2002) 4099(13) καθορίζουν ειδικούς όρους εισαγωγής για αλιευτικά προϊόντα και προϊόντα υδατοκαλλιέργειας καταγωγής Γροιλανδίας, Νέας Καληδονίας, Κόστα Ρίκα, Παπούας Νέας Γουϊνέας, Σουρινάμ, Ελβετίας, Μοζαμβίκης, Ονδούρας και Καζακστάν. Οι χώρες αυτές θα πρέπει, επομένως, να προστεθούν στο μέρος Ι του παραρτήματος.

(3) Η Ομοσπονδιακή Δημοκρατία της Γιουγκοσλαβίας παρέσχε στοιχεία για το ότι πληροί ισοδύναμους όρους με αυτούς που θεσπίζονται στην κοινοτική νομοθεσία και ότι είναι σε θέση να εγγυηθεί ότι τα αλιευτικά προϊόντα που θα εξάγει στην Κοινότητα πληρούν τις υγειονομικές απαιτήσεις της οδηγίας 91/493/EΟΚ· ως εκ τούτου, είναι αναγκαίο να περιληφθεί η εν λόγω χώρα στο μέρος ΙΙ του καταλόγου. Ωστόσο, σύμφωνα με τις πληροφορίες και τις εγγυήσεις που ελήφθησαν από τις αρμόδιες αρχές αυτής της χώρας, είναι αναγκαίο να περιοριστούν οι εισαγωγές αλιευτικών προϊόντων σε άγρια ψάρια που προορίζονται για άμεση κατανάλωση από τον άνθρωπο. Επιπλέον, οι πληροφορίες που παρασχέθηκαν από τις γιουγκοσλαβικές αρχές δεν αναφέρονται στο Κοσυφοπέδιο, όπως ορίζεται στο ψήφισμα αριθ. 1244 της 10ης Ιουνίου 1999, του Συμβουλίου Ασφαλείας των Ηνωμένων Εθνών, το οποίο υπόκειται σε διεθνή πολιτική διοίκηση από την αποστολή των Ηνωμένων Εθνών στο Κοσυφοπέδιο (UNMIK). Ως εκ τούτου, δεν είναι δυνατό να καλυφθεί, σε αυτό το στάδιο, το Κοσυφοπέδιο από το μέρος II του καταλόγου.

(4) Οι αποφάσεις Ε(2002) 4091, E(2002) 4090, E(2002) 4088, E(2002) 4096, E(2002) 4092, E(2002) 4097, E(2002) 4094 και E(2002) 4098 θα τεθούν σε ισχύ 45 ημέρες μετά την δημοσίευσή τους στην Επίσημη Εφημερίδα προβλέποντας την αναγκαία μεταβατική περίοδο· είναι αναγκαίο να εφαρμοστεί η ίδια προθεσμία για την εφαρμογή της παρούσας απόφασης. Ωστόσο, εφόσον οι εισαγωγές αλιευτικών προϊόντων από την Ομοσπονδιακή Δημοκρατία της Γιουγκοσλαβίας θα επιτραπούν για πρώτη φορά με την παρούσα απόφαση και από το Καζακστάν με την απόφαση Ε(2002) 4099, δεν υπάρχει ανάγκη για αυτή τη μεταβατική περίοδο και μια περίοδος τριών ημερών αρκεί για να εξασφαλιστεί η δημοσίευση της έγκρισης, οι εισαγωγές από αυτές τις χώρες μπορούν να επιτραπούν τρεις ημέρες μετά τη δημοσίευση αυτών των αποφάσεων στην Επίσημη Εφημερίδα.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Τροφικής Αλυσίδας και Υγείας των Ζώων.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της παρούσας απόφασης αντικαθιστά το παράρτημα της απόφασης 97/296/ΕΚ.

Άρθρο 2

1. Η παρούσα απόφαση εφαρμόζεται από τις 20 Δεκεμβρίου 2002.

2. Κατά παρέκκλιση της παραγράφου 1, τα κράτη μέλη μπορούν να επιτρέψουν τις εισαγωγές αλιευτικών προϊόντων από το Καζακστάν και από την Ομοσπονδιακή Δημοκρατία της Γιουγκοσλαβίας(14) από τις 8 Νοεμβρίου 2002.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 29 Οκτωβρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 243 της 11.10.1995, σ. 17

(2) ΕΕ L 2 της 5.1.2001, σ. 21.

(3) ΕΕ L 122 της 14.5.1997, σ. 21.

(4) ΕΕ L 163 της 21.6.2002, σ. 29.

(5) Βλέπε σελίδα 11 της παρούσας Εφημερίδας.

(6) Βλέπε σελίδα 6 της παρούσας Εφημερίδας.

(7) Βλέπε σελίδα 1 της παρούσας Εφημερίδας.

(8) Βλέπε σελίδα 33 της παρούσας Εφημερίδας.

(9) Βλέπε σελίδα 19 της παρούσας Εφημερίδας.

(10) Βλέπε σελίδα 38 της παρούσας Εφημερίδας.

(11) Βλέπε σελίδα 24 της παρούσας Εφημερίδας.

(12) Βλέπε σελίδα 43 της παρούσας Εφημερίδας.

(13) Βλέπε σελίδα 48 της παρούσας Εφημερίδας.

(14) Μη συμπεριλαμβανομένου του Κοσυφοπεδίου, όπως ορίζεται στο ψήφισμα αριθ. 1244 της 10ης Ιουνίου 1999 του Συμβουλίου Ασφαλείας των Ηνωμένων Εθνών.

ΠΑΡΑΡΤΗΜΑ

ΚΑΤΑΛΟΓΟΣ ΤΩΝ ΧΩΡΩΝ ΚΑΙ ΤΩΝ ΕΔΑΦΩΝ ΑΠΟ ΤΑ ΟΠΟΙΑ ΕΠΙΤΡΕΠΟΝΤΑΙ ΟΙ ΕΙΣΑΓΩΓΕΣ ΑΛΙΕΥΤΙΚΩΝ ΠΡΟΪΟΝΤΩΝ, ΣΕ ΟΠΟΙΑΔΗΠΟΤΕ ΜΟΡΦΗ, ΠΟΥ ΠΡΟΟΡΙΖΟΝΤΑΙ ΓΙΑ ΑΝΘΡΩΠΙΝΗ ΚΑΤΑΝΑΛΩΣΗ

I. Χώρες και εδάφη που καλύπτονται από ειδική απόφαση βάσει της οδηγίας 91/493/ΕΟΚ του Συμβουλίου

AL - ΑΛΒΑΝΙΑ

AR - ΑΡΓΕΝΤΙΝΗ

AU - ΑΥΣΤΡΑΛΙΑ

BD - ΜΠΑΓΚΛΑΝΤΕΣ

BG - ΒΟΥΛΓΑΡΙΑ

BR - ΒΡΑΖΙΛΙΑ

CA - ΚΑΝΑΔΑΣ

CH - ΕΛΒΕΤΙΑ

CI - ΑΚΤΗ ΕΛΕΦΑΝΤΟΣΤΟΥ

CL - ΧΙΛΗ

CN - ΚΙΝΑ

CO - ΚΟΛΟΜΒΙΑ

CR - ΚΟΣΤΑ ΡΙΚΑ

CU - ΚΟΥΒΑ

CZ - ΤΣΕΧΙΑ

ΕΚ - ΙΣΗΜΕΡΙΝΟΣ

EE - ΕΣΘΟΝΙΑ

FK - ΝΗΣΟΙ ΦΟΛΚΛΑΝΤ

GA - ΓΚΑΜΠΟΝ

GH - ΓΚΑΝΑ

GL - ΓΡΟΙΛΑΝΔΙΑ

GM - ΓΚΑΜΠΙΑ

GN - ΓΟΥΙΝΕΑ ΚΟΝΑΚΡΙ

GT - ΓΟΥΑΤΕΜΑΛΑ

HN - ΟΝΔΟΥΡΕΣ

HR - ΚΡΟΑΤΙΑ

ID - ΙΝΔΟΝΗΣΙΑ

IN - ΙΝΔΙΑ

IR - ΙΡΑΝ

JM - ΤΖΑΜΑÏΚΑ

JP - ΙΑΠΩΝΙΑ

KR - ΝΟΤΙΟΣ ΚΟΡΕΑ

KZ - ΚΑΖΑΚΣΤΑΝ

LT - ΛΙΘΟΥΑΝΙΑ

LV - ΛΕΤΟΝΙΑ

MA - ΜΑΡΟΚΟ

MG - ΜΑΔΑΓΑΣΚΑΡΗ

MR - ΜΑΥΡΙΤΑΝΙΑ

MU - ΜΑΥΡΙΚΙΟΣ

MV - ΜΑΛΔΙΒΕΣ

MX - ΜΕΞΙΚΟ

MY - ΜΑΛΑΙΣΙΑ

MZ - ΜΟΖΑΜΒΙΚΗ

NA - ΝΑΜΙΜΠΙΑ

NC - ΝΕΑ ΚΑΛΗΔΟΝΙΑ

NG - ΝΙΓΗΡΙΑ

ΝΙ - ΝΙΚΑΡΑΓΟΥΑ

NZ - ΝΕΑ ΖΗΛΑΝΔΙΑ

OM - OMAN

PA - ΠΑΝΑΜΑΣ

PE - ΠΕΡΟΥ

PG - ΠΑΠΟΥΑΣΙΑ-ΝΕΑ ΓΟΥΙΝΕΑ

PH - ΦΙΛΙΠΠΙΝΕΣ

PK - ΠΑΚΙΣΤΑΝ

PL - ΠΟΛΩΝΙΑ

RU - ΡΩΣΙΑ

SC - ΣΕΫΧΕΛΛΕΣ

SG - ΣΙΓΚΑΠΟΥΡΗ

SI - ΣΛΟΒΕΝΙΑ

SN - ΣΕΝΕΓΑΛΗ

SR - ΣΟΥΡΙΝΑΜ

TH - ΤΑΪΛΑΝΔΗ

TN - ΤΥΝΗΣΙΑ

TR - ΤΟΥΡΚΙΑ

TW - ΤΑΪΒΑΝ

TZ - ΤΑΝΖΑΝΙΑ

UG - ΟΥΓΚΑΝΤΑ

UY - ΟΥΡΟΥΓΟΥΑΗ

VE - ΒΕΝΕΖΟΥΕΛΑ

VN - ΒΙΕΤΝΑΜ

YE - ΥΕΜΕΝΗ

ZA - ΝΟΤΙΟΣ ΑΦΡΙΚΗ

II. Χώρες και εδάφη που ανταποκρίνονται στους όρους του άρθρου 2 παράγραφος 2 της απόφασης 95/408/ΕΚ του Συμβουλίου

AE - ΕΝΩΜΕΝΑ ΑΡΑΒΙΚΑ ΕΜΙΡΑΤΑ

AM - ΑΡΜΕΝΙΑ(1)

AO - ΑΓΚΟΛΑ

AG - ΑΝΤΙΓΚΟΥΑ ΚΑΙ ΜΠΑΡΜΠΟΥΝΤΑ(2)

AN - ΟΛΛΑΝΔΙΚΕΣ ΑΝΤΙΛΛΕΣ

AZ - ΑΖΕΡΜΠΑΪΤΖΑΝ(3)

BJ - ΜΠΕΝΙΝ

BS - ΜΠΑΧΑΜΕΣ

BY - ΛΕΥΚΟΡΩΣΙΑ

BZ - ΜΠΕΛΙΖ

CG - ΔΗΜΟΚΡΑΤΙΑ ΤΟΥ ΚΟΝΓΚΟ(4)

CM - ΚΑΜΕΡΟΥΝ

CY - ΚΥΠΡΟΣ

DZ - ΑΛΓΕΡΙΑ

ER - ΕΡΥΘΡΑΙΑ

FJ - ΦΙΤΖΙ

GD - ΓΡΕΝΑΔΑ

HK - ΧΟΝΓΚ-ΚΟΥΚ

HU - ΟΥΓΓΑΡΙΑ(5)

IL - ΙΣΡΑΗΛ

KE - KENYA

LK - ΣΡΙ ΛΑΝΚΑ

MM - ΜΥΑΝΜΑΡ

MT - ΜΑΛΤΑ

PF - ΓΑΛΛΙΚΗ ΠΟΛΥΝΗΣΙΑ

PM - ΣΑΙΝΤ ΠΙΕΡ και ΜΙΚΕΛΟΝ

RO - ΡΟΥΜΑΝΙΑ

SB - ΝΗΣΟΙ ΣΟΛΟΜΩΝΤΟΣ

SH - ΑΓΙΑ ΕΛΕΝΗ

SV - ΕΛ ΣΑΛΒΑΔΟΡ

TG - ΤΟΓΚΟ

US - ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ

YT - ΜΑΓΙΟΤ(6)

YU - ΓΙΟΥΓΚΟΣΛΑΒΙΑ(7),(8)

ZW - ΖΙΜΠΑΜΠΟΥΕ

(1) Μόνο για εισαγωγές ζωντανής ποταμοκαραβίδας (Astacus leptodactylus) που προορίζεται για άμεση κατανάλωση από τον άνθρωπο.

(2) Μόνο για εισαγωγές νωπών ψαριών.

(3) Μόνο για εισαγωγές χαβιαριού.

(4) Μόνο για εισαγωγές αλιευτικών προϊόντων που έχουν αλιευθεί, καταψυχθεί και συσκευαστεί στην τελική τους συσκευασία στη θάλασσα.

(5) Μόνο για εισαγωγές ζώντων ζώων που προορίζονται για άμεση κατανάλωση από τον άνθρωπο.

(6) Μόνο για εισαγωγές μη μεταποιημένων και μη παρασκευασμένων νωπών προϊόντων υδατοκαλλιέργειας.

(7) Μη συμπεριλαμβανομένου του Κοσυφοπεδίου, όπως ορίζεται στο ψήφισμα αριθ. 1244 της 10ης Ιουνίου 1999 του Συμβουλίου Ασφαλείας των Ηνωμένων Εθνών.

(8) Μόνο για τις εισαγωγές άγριων ψαριών που προορίζονται για άμεση κατανάλωση από τον άνθρωπο.